
KAUNO R. NEVERONIŲ LOPŠELIO-DARŽELIO 2023-2025 METŲ APGAULĖS IR
KORUPCIJOS PREVENCIJOS PROGRAMA
I SKYRIUS
BENDROSIOS NUOSTATOS
1. Kauno r. Neveronių lopšelio-darželio (toliau – Darželis) 2023-2025 metų korupcijos prevencijos programa (toliau - Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa.
2. Programoje vartojamos sąvokos, apibrėžtos Lietuvos Respublikos korupcijos prevencijos įstatyme ir kituose teisės aktuose.
3. Programa skirta korupcijos prevencijai Darželyje.
4. Programos strateginės kryptys – korupcijos prevencija ir antikorupcinis švietimas ir informavimas, aplinkos kūrimas.
5. Programa parengta trijų metų laikotarpiui.
6. Programos priemonių įgyvendinimo priežiūrą ir kontrolę vykdo Darželio direktoriaus įsakymu paskirtas asmuo, atsakingas už korupcijos prevencijos ir kontrolės vykdymą, o įgyvendina programos priemonių plane nurodyti vykdytojai.
7. Programa grindžiama korupcijos prevencija, visuomenės ir Darželio darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.
II SKYRIUS
VEIKLOS SITUACIJOS ANALIZĖ ANTIKORUPCINIU POŽIŪRIU
8. Darželio veiklos situacijos analizė atliekama vadovaujantis strateginio planavimo analizės principais – išorinių ir vidinių grėsmių ir galimybių analize.
9. Įvertinus aukščiau pateiktus veiksnius, Darželyje korupcija galima šiose veiklos srityse:
9.1. formuojant Darželio darbuotojų personalą;
 9.2. organizuojant ir vykdant viešųjų pirkimų procedūras;
 9.3. atliekant kitas viešojo administravimo ir paslaugų teikimo funkcijas.
10. Darželio internetinėje svetainėje skelbiami darbuotojų atlyginimų vidurkiai.
11. Viešieji pirkimai vykdomi vadovaujantis Viešųjų pirkimų įstatymu.
III SKYRIUS
PROGRAMOS TIKSLAI IR UŽDAVINIAI
12. Programos tikslai:
12.1. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp darželio administracijos, darbuotojų, šeimų, šalinti priežastis pasinaudoti tarnybine padėtimi.
12.2. plėtoti antikorupcinę kultūrą, siekiant padidinti visuomenės pasitikėjimą ugdymo įstaiga;
12.3. formuoti pilietinę antikorupcinę poziciją ir didinti teisinį sąmoningumą;
12.4. atskleisti ir šalinti prielaidas atsirasti korupcijos apraiškoms Darželyje bei darbuotojams pasinaudoti tarnybine padėtimi savanaudiškais tikslais;
12.5. užtikrinti skaidrią ir veiksmingą veiklą Darželyje, skaidrų ir racionalų prekių, darbų ir paslaugų pirkimą;
12.6. išvengti bet kokio interesų konflikto atsiradimo ir realizavimo.
12.7. darbuotojo metinės veiklos rezultatus suderinti su Darbo taryba.
13. Programos uždaviniai:
13.1. užtikrinti efektyvų numatytų priemonių plano įgyvendinimą;
13.2. nustatyti veiklos sritis, kuriose yra korupcijos pasireiškimo tikimybė;
13.3. antikorupciniu požiūriu vertinti Darželio įsakymus ir sprendimus;
13.4. siekti, kad sprendimų priėmimo procesai būtų skaidrūs, atviri ir prieinami visai bendruomenei;
13.5. didinti antikorupcinio švietimo ir antikorupcinės kultūros sklaidą;
13.6. viešai skelbti informaciją apie korupcijos veiksmus ir jų rezultatus įstaigoje;
13.7. stiprinti bendradarbiavimą su korupcijos prevenciją vykdančiomis institucijomis.
IV SKYRIUS
KORUPCIJOS PREVENCIJOS PRINCIPAI
14. Korupcijos prevencija įgyvendinama vadovaujantis šiais principais:
14.1. teisėtumo – laikantis Lietuvos Respublikos Konstitucijos, įstatymų ir kitų teisės aktų reikalavimų;
14.2. visuotinio privalomumo – korupcijos prevencijos subjektais gali būti visi asmenys;
14.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.
V SKYRIUS
SIEKIAMI REZULTATAI IR VERTINIMO KRITERIJAI
15. Siekiama:
15.1. sumažinti korupcijos pasireiškimo tikimybę:
15.2. didinti nepakantumą korupcijai;
15.3. gerinti korupcijos prevencijos organizavimą Darželyje;
15.4. didinti visuomenės pasitikėjimą Darželiu.
16. Programos priemonių įgyvendinimas ir kontrolė vertinami pagal:
16.1. atliktus korupcijos pasireiškimo tikimybės vertinimus;
16.2. pranešimus apie korupcinio pobūdžio teisės pažeidimus;
16.3. įvykdytas ir neįvykdytas korupcijos prevencijos priemones;
16.4. gautus pagrįstus skundus, pateiktus Darželiui ar steigėjui dėl korupcinio elgesio.
VI SKYRIUS
PROGRAMOS ADMINISTRAVIMAS
17. Programai įgyvendinti sudaromas korupcijos prevencijos priemonių įgyvendinimo planas (1 priedas), kuris nustato priemones, jų vykdymo terminus bei vykdytojus. Programą tvirtina Darželio direktorius.
18. Programoje numatytas priemones įgyvendina plane nurodyti atsakingi vykdytojai.
19. Programoje numatytų priemonių įgyvendinimo priežiūrą bei kontrolę vykdo direktorius ir programos įgyvendinimo priemonių plane nurodyti vykdytojai.

VII SKYRIUS
PRANEŠIMŲ PATEIKIMO, PRIĖMIMO, REGISTRAVIMO IR INFORMACIJOS
PERDAVIMO TVARKA
20. Pranešimai pateikiami Darželio direktoriaus įsakymu paskirtam asmeniui, atsakingam už korupcijos prevenciją ir kontrolę (toliau-asmuo, atsakingas už korupcijos prevenciją ir kontrolę).
21. Informaciją galima pateikti:
- tiesiogiai atvykus į Kauno r. Neveronių lopšelį-darželį (Bijūnų g. 1, Neveronių k., Kauno r.);
- atsiųsti nustatytos arba laisvos formos pranešimą paštu adresu Bijūnų g.1, Neveronių k.,Kauno r
- atsiųsti nustatytos arba laisvos formos pranešimą darželio elektroniniu paštu neveroniuld@gmail.com;
- paskambinus Specialiųjų tyrimų tarnybai visą parą veikiančiu karštosios linijos telefonu Vilniuje 8(5) 2663333;
- asmeniui, atsakingam už korupcijos prevenciją ir kontrolę, pateikiamas pranešimas turi atitikti bendruosius reikalavimus, keliamus asmens kreipimuisi į įstaigas ir kitas viešojo administravimo subjektus.
BAIGIAMOSIOS NUOSTATOS
22. Programa skelbiama Darželio interneto svetainėje www.neveroniuld.lt
23. Darželio bendruomenė, visi suinteresuoti juridiniai ir fiziniai asmenys gali teikti pasiūlymus Darželio direktoriui dėl programos papildymo ar pakeitimo.
24. Korupcijos prevencijos programa, esant poreikiui, gali būti papildoma.
_________________________















1 priedas
KAUNO R. NEVERONIŲLOPŠELIO-DARŽELIO APGAULĖS IR KORUPCIJOS
PREVENCIJOS PROGRAMOS ĮGYVENDINIMO PRIEMONIŲ PLANAS
	Eil.
Nr.
	Priemonės pavadinimas
	Vykdytojas
	Vykdymo
laikas

	1.
	Kauno r. Neveronių lopšelio-darželio apgaulės ir korupcijos prevencijos programos įgyvendinimo priemonių plano sudarymas.
	Direktorius, asmuo, atsakingas už apgaulės ir korupcijos prevenciją ir kontrolę
	2023 m.
Vasario – kovo mėn

	2.
	Supažindinti darbuotojus su apgaulės ir korupcijos priemonių įgyvendinimo planu.
	Asmuo, atsakingas už
apgaulės ir korupcijos
prevenciją ir kontrolę
	2023 m. 
Kovo mėn.

	3.
	Dalyvauti mokymuose, seminaruose antikorupcijos klausimais.
	Direktorius, asmuo, atsakingas už apgaulės ir korupcijos prevenciją ir kontrolę
	Nuolat

	4.
	Priimant į darbą vadovautis teisės aktais,
atsižvelgti į darbuotojo kvalifikaciją,
rekomendacijas, kandidatų nepriekaištingą
reputaciją.
	Direktorius
	Priėmus naują darbuotoją

	5.
	Sudaryti sąlygas darbuotojams, kitiems piliečiams pranešti įstaigos administracijai savo įtarimus dėl galimos korupcinio pobūdžio nusikalstamos veiklos.
	Direktorius
	Nuolat

	6.
	Privačių interesų deklaracijos
	Direktorius, direktoriaus pavaduotojas, asmuo, paskirtas atlikti supaprastintus pirkimus
	Nuolat

	7.
	Finansines ataskaitas, darbo užmokestį talpinti Darželio internetinėje svetainėje
	Direktorius
	Nuolat

	8.
	Vykdyti viešuosius pirkimus vadovaujantis Lietuvos Respublikos viešųjų pirkimų įstatymu bei jo pakeitimais.
	Viešųjų pirkimų organizatorius, specialistas
	Nuolat

	9.
	Nagrinėti skundus dėl Darželio darbuotojų veiklos, esant korupcijos pasireiškimo rizikai.
	Direktorius, asmuo, atsakingas už apgaulės ir korupcijos prevenciją ir kontrolę
	Nuolat

	10.
	1,2 proc. pajamų lėšų panaudojimo ataskaitą teikti įstaigos tarybos posėdyje.
	Direktorius
	Metų
pradžioje

	11.
	Peržiūrėti darbuotojų pareigybių aprašus ir esant būtinybei, įtraukti antikorupciniu požiūriu svarbias nuostatas bei atsakomybės priemones.
	Direktorius
	Pagal poreikį



_____________________
